Diari Oficial de la Generalitat Valenciana


Sumari del DOGV 8308, del 01-06-2018 (2018/5311)

RESOLUCIÓ de 25 de maig de 2018, del director general del Servei Valencià d'Ocupació i Formació, per la qual s'aprova i dóna publicitat a l'increment global màxim de la línia que finança les subvencions per a 2018 destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, convocades per Resolució de 29 de desembre de 2017, del director general del Servei Valencià d'Ocupació i Formació, modificada per Resolució de 13 de març de 2018, i per la qual s'aprova la modificació del termini d'execució del projecte.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5311


Data del document
:   25-05-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2018, del director general del Servei Valencià d'Ocupació i Formació, per la qual s'aprova i dóna publicitat a l'increment global màxim de la línia que finança les subvencions per a 2018 destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, convocades per Resolució de 29 de desembre de 2017, del director general del Servei Valencià d'Ocupació i Formació, modificada per Resolució de 13 de març de 2018, i per la qual s'aprova la modificació del termini d'execució del projecte. [2018/5311]  
En el Diari Oficial de la Generalitat Valenciana de 22 de febrer de 2018 es va publicar la Resolució de 29 de desembre de 2017, del director general del SERVEF, per la qual es convocaven per a l'exercici 2018 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, modificada per Resolució de 13 de març de 2018 (DOGV 20.03.2018).  
L'import sol·licitat per les entitats participants en la convocatòria esmentada supera àmpliament l'import global màxim de 5.000.000 d'euros establit inicialment per a finançar-la, per la qual cosa, per haver crèdit disponible en la línia, es creu necessari incrementar l'import global màxim assignat inicialment, la qual cosa permetrà contractar un major nombre de persones desocupades. Així mateix, per a possibilitar l'adequada execució del projecte subvencionat, cal ampliar el termini per a executar-lo.  
En virtut del que s'ha exposat, i de conformitat amb el que s'estableix en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Augmentar l'import global màxim consignat en la Resolució de 29 de desembre de 2017 (DOGV 22.02.2018), modificada per Resolució de 13 de març de 2018 (DOGV 20.03.2018), del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, i regulades per l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, tot això a càrrec del capítol 4, codi de línia S2941000, del subprograma 322.51, Foment d'ocupació, fons procedents del Servei Públic d'Ocupació Estatal, segons el nivell de detall següent:  
  
- Consignació inicial: 5.000.000,00 euros.  
- Augment: 8.600.000,00 euros.  
- Consignació final: 07.792.347,00 euros.  
  
Segon  
Modificar el termini d'execució a què fa referència l'apartat 3 del punt seté de la part dispositiva de la Resolució de 29 de desembre de 2017, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal (DOGV 22.02.2018) i que queda ara comprés entre la data de la resolució de concessió i el 30 d'abril de 2019.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, comptat des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en aquests termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 25 de maig de 2018.- El director general del SERVEF: Enric Nomdedéu i Biosca.